**DĖL ŠILALĖS RAJONO ĮVAIRIŲ GYVENTOJŲ GRUPIŲ IŠTYRIMO GREITAISIAIS TESTAIS**

2020 m. spalio 14 d. Nr. DĮV-929

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. spalio 1 d. sprendimu Nr. V-2160 „Dėl Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. rugsėjo 22 d. sprendimo Nr. V-2087 „Dėl greitųjų testų naudojimo darbuotojų ištyrimui“ pakeitimo“, Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. birželio 3 d. sprendimu Nr. V-1365 „Dėl serologinių imunologinių tyrimų, taikomų IgG, IgM ir (ar) Ig A klasės antikūniams prieš SARS-CoV-2 nustatyti naudojimo“:

1. P a v e d u Šilalės rajono savivaldybės administracijos:

1.1. Socialinės paramos skyriaus vedėjai Danguolei Račkauskienei organizuoti norinčių išsitirti Šilalės rajono socialinių darbuotojų darbui su šeimomis, atvejo vadybininkų, vaikų dienos centrų, globos centrų darbuotojų ištyrimą greitaisiais serologiniais testais „AMP Rapid Test SARS-CoV-2 IgG/IgM“ (toliau – greitieji testai), vadovaujantis Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. rugsėjo 22 d. sprendimo Nr. V-2087 „Dėl greitųjų testų naudojimo darbuotojų ištyrimui“ nurodytomis rekomendacijomis;

1.2. savivaldybės gydytojai Dalei Briedienei:

1.2.1. organizuoti norinčių išsitirti Šilalės rajono kultūros įstaigų darbuotojų, teikiančių paslaugas visuomenei, Valstybinės mokesčių inspekcijos prie Lietuvos Respublikos finansų ministerijos darbuotojų, rinkimų komisijų ir apylinkių rinkimų komisijų pirmininkų bei narių, stebėtojų tarybų, kitų asmenų grupių darbuotojų (sveikatos priežiūros įstaigų, Šilalės rajono seniūnijų, UAB „Šilalės vandenys“, UAB „Šilalės šilumos tinklai“, UAB „Šilalės autobusų parkas“, UAB „Gedmina“, Šilalės rajono vaistinių, grožio salonų, Šilalės rajono policijos komisariato, Šilalės priešgaisrinės gelbėjimo tarnybos ir kitų gyventojų grupių, pageidaujančių išsitirti) ištyrimą greitaisiais serologiniais testais „AMP Rapid Test SARS-CoV-2 IgG/IgM“ (toliau – greitieji testai), vadovaujantis Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. rugsėjo 25 d. sprendimu Nr. V-2121 „Dėl greitųjų testų naudojimo Lietuvos Respublikos vyriausiosios rinkimų komisijos ir rinkimų stebėtojų ištyrimui“ bei Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. spalio 1 d. sprendimu Nr. V-2160 „Dėl Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. rugsėjo 22 d. sprendimo Nr. V-2087“ „Dėl greitųjų testų naudojimo darbuotojų ištyrimui“ pakeitimo nurodytomis rekomendacijomis;

1.2.2. atlikti greitųjų testų užsakymus iš Nacionalinės visuomenės sveikatos centro laboratorijos;

1.2.3. greitųjų testų išdalijimą pagal poreikį pirminės asmens sveikatos priežiūros įstaigoms;

1.3. Šilalės rajono savivaldybės visuomenės sveikatos biuro direktorei Loretai Petkuvienei bendradarbiauti su Šilalės rajono savivaldybės gydytoja Dale Briediene organizuojant norinčių išsitirti šio įsakymo 1.1 ir 1.2 papunkčiuose nurodytų gyventojų grupių asmenims greitaisiais testais;

1.4. Šilalės rajono pirminių asmens sveikatos priežiūros įstaigų (VšĮ Šilalės pirminės sveikatos priežiūros centras, VšĮ Kaltinėnų pirminės sveikatos priežiūros centras, VšĮ Kvėdarnos ambulatorijos, VšĮ Laukuvos ambulatorijos, UAB Pajūrio saulės klinika, UAB Šilalės šeimos gydytojo praktika, IĮ D. Ugintienės BPG kabinetas) administracijoms organizuoti norinčių išsitirti šio įsakymo 1.1 ir 1.2 papunkčiuose nurodytų asmenų grupių ištyrimą greitaisiais testais, vadovaujantis Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. rugsėjo 25 d. sprendimu Nr. V-2121 „Dėl greitųjų testų naudojimo Lietuvos Respublikos vyriausiosios rinkimų komisijos ir rinkimų stebėtojų ištyrimui“ bei Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. spalio 1 d. sprendimu Nr. V-2160 „Dėl Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. rugsėjo 22 d. sprendimo Nr. V-2087 „Dėl greitųjų testų naudojimo darbuotojų ištyrimui“ pakeitimo nurodytomis rekomendacijomis.

2. N u s t a t a u, kad paskirtos pirminės asmens sveikatos priežiūros įstaigos, atliekančios greituosius testus, pateikia užsakymus ir atsakymus į Elektroninę sveikatos paslaugų ir bendradarbiavimo infrastruktūros informacinę sistemą (atitinkamai forma E200 ir E200-a).

3. Į p a r e i g o j u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt) ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius